SPRÁVA 		IUVENTA – Slovenský inštitút mládeže
ZO ZAHRANIČNEJ PRACOVNEJ CESTY 		Karloveská 64, 842 58 Bratislava 4

1.	Účastník ZPC 

Meno a priezvisko, tituly:	Gabriela Mezeiová, Mgr. PhD.	
Znalosť cudzích jazykov:	anglický, maďarský, chorvátsky jazyk	

2.	Zahraničná pracovná cesta

Štát / mesto:	Limassol, Cyprus	
Názov a adresa 
prijímajúcej organizácie:	Erasmus+: Youth in Action National agency, the Youthboard of Cyprus
Amathous Area, P.O. Box 51206, 3502 Limassol, Cyprus 	
Účel cesty:	Medzinárodné školenie pod názvom Super Strategic Staff Training 205 (SSST205) - Erasmus+: Youth in Action KA2 Staff Training, ktoré sa konalo v  dňoch 4.-7.4.2016 v Limassole na Cypre, bolo zamerané na kľúčovú akciu KA2.	
Spôsob financovania 
(kto hradí cestovné, pobytové náklady, iné výdavky):	SK NA	

3.	Rámcový program pobytu

Dátum	Navštívené organizácie, alebo pomenovanie programu dňa, popis rokovania s uvedením mien a kontaktov na partnerov	
4.4.2016	•	Hodnotenie projektov KA2 v rámci úloh pred školením
•	Spoločná zoznamovacia večera s účastníkmi a organizátormi	
5.4.2016	•	Icebrakeing aktivity 
•	KA2 oficiér a jeho identita
•	Fakty a štatistiky z EK
•	Čo je KA2
•	Prezentácia pohľadov na KA2
•	Hodnotenie projektov	
6.4.2016	•	Open agenda - hodnotenia projektov KA2
•	Plenárna prezentácia odpovedí EK na otázky KA2 oficiérov
•	Open agenda - Čo chce NA získať z kľúčovej akcie KA2
•	Vedomostná a kreatívna hra Stockmarket
•	Vytvárania Open agenda tém
•	Kultúrny večer v centre mesta Limassol	
7.4.2016	•	Open agenda - potenciálna možnosť vytvoriť atraktívnu medzinárodnú platformu pre Transnacionálne mládežnícke iniciatívy
•	Open agenda - problematika adekvátneho vyškolenia externých hodnotiteľov projektov a ich možné „zdieľanie“
•	Hodnotenie školenia	

4.	Stručný priebeh rokovaní
 
Dátum	Podľa rámcového pobytu – obsah a výsledky rokovaní (v prípade študijnej cesty charakteristika a výsledky problematiky, získané poznatky, uplatnenie poznatkov z predchádzajúcich ciest)	
4.4.2016	Počas cesty a v priebehu popoludnia som hodnotila dva KA2 projekty, čo bola súčasť úlohy pred začiatkom samotného školenia. V hoteli nás privítal predstaviteľ cyperskej Národnej agentúry, Marinos Pavlou, neskôr celá skupina účastníkov absolvovala spoločnú zoznamovaciu večeru.
	
5.4.2016	V utorok, 5.4.2016 začal program školenia o 9:30. Po neformálnych icebraking aktivitách sme v skupinách definovali identitu KA2 oficiéra. Po prezentácii silných a slabých stránok KA2 oficiéra, a predstavení jeho charakteristiky každou skupinou, nasledovala v dopoludňajšom bloku prezentácia štatistických údajov týkajúcich sa KA2 v podaní Mathieu Orphanidesa z Európskej komisie. V priebehu celého dňa prebiehal zber otvorených otázok ohľadom KA2, aby mohli byť na ďalší deň zodpovedané Európskou komisiou. Ešte pred obednou prestávkou bola zadaná úloha definovať KA2 pomocou 50 slov najprv individuálne, potom v skupine 6 ľudí. Prezentácia definícií Kľúčovej akcie 2 a strategických partnerstiev pre celú skupinu účastníkov bola predmetom popoludňajšieho bloku. Následne sme predstavili výsledok nášho hodnotenia dvoch KA2 projektov a boli sme rozdelení do tímov, v rámci ktorých sa mala vykonať konsolidácia všetkých hodnotení dvoch KA2 projektov. Poznatky a zaujímavosti, ktoré vyplynuli z konsolidácie boli prezentované pred celou skupinou účastníkov. Na záver sa každý prihlásil na dve tematické diskusie, ktoré boli naplánované na ďalší deň formou „open agenda“. Oficiálny program trval do 18:45. 	
6.4.2016	V stredu 6.4.2016 začalo školenie o 9:00. V rámci prvého bloku open agenda, ktorého som sa zúčastnila sme sa venovali téme hodnotenia projektov KA2, rozličným národným realitám ovplyvňujúcim hodnotenie projektov, reálnej situácii v oblasti hodnotenia v jednotlivých národných agentúrach, štatistickým údajom, na základe ktorých sme porovnávali stav v jednotlivých národných agentúrach a tiež boli predstavené rôzne spôsoby riešenia problematických situácií v jednotlivých národných agentúrach. V dopoludňajších hodinách prebehlo aj druhé kolo diskusie v podobe „open agenda“, konkrétne na tému Čo chce NA získať z kľúčovej akcie KA2. Okrem iného sme sa venovali tomu, že zabezpečenie viditeľnosti výsledkov projektov KA2 je jedna z najpodstatnejších skutočností, aj tomu že skutočnú efektivitu je možné dosiahnuť iba v tímoch KA2, vytvorených v NA a tiež tomu, že jednou z najjednoduchšie dosiahnuteľných cieľových skupín sú organizácie, ktoré majú skúsenosti s EDS a s mládežníckymi výmenami, na čom je možné stavať ďalšiu aktivitu týchto organizácií v programe, aj v KA2. Po druhom bloku „open agenda“ nasledovalo on-line Skype stretnutie s predstaviteľmi Európskej komisie, ktorí zodpovedali všetky položené otázky pre oblasť KA2. Po obednej prestávke nasledovala vedomostná a kreatívna hra Stock Exchange, v rámci ktorej sme okrem iného predkladali návrhy pre KA2 na jej kvalitnejšiu prezentáciu, zatraktívnenie a zefektívnenie. Po tejto aktivite bol vytvorený zoznam diskusných tém pre 3 bloky „open agenda“ na ďalší deň. Po večeri sa skupina záujemcov zúčastnila aktivity „Kultúrny večer v centre mesta Limassol“.
	
7.4.2016	Vo štvrtok 7.4.2016 začalo školenie o 9:00. Prvý blok „open agenda“ sa venoval potenciálnej možnosti vytvoriť atraktívnu medzinárodnú platformu pre transnacionálne mládežnícke iniciatívy, kde by sa ponúkal priestor pre zdieľanie projektových tém, ktoré by sa hodnotili predstaviteľmi národných agentúr a najlepšie by boli aj ocenené. Platforma by slúžila nielen na prezentáciu a zdieľanie nápadov, ale aj vytváranie partnerstiev ako základu pre budúce transnacionálne mládežnícke iniciatívy v rámci KA2. V rámci tohto bloku sa preberala aj potreba projektových koučov, vytvorenia user-friendly sprievodcu a využitia niektorých formátov školení za účelom naštartovania transnacionálnych mládežníckych iniciatív. Druhý blok „open agenda“ sa venoval problematike adekvátneho vyškolenia externých hodnotiteľov projektov, ako aj ich možnému „zdieľaniu“ medzi jednotlivými agentúrami v prípade projektových žiadostí v anglickom jazyku. Predstavila sa možnosť zorganizovať spoločné podujatie - školenie pre externých hodnotiteľov v záujme harmonizácie hodnotenia projektov v jednotlivých partnerských krajinách, pričom účastníci takéhoto školenia by následne mohli pôsobiť ako multiplikátori v domovskej krajine. Následne prebehla evaluácia školenia a v mojom prípade aj rozlúčenie s účastníkmi.

5. Odporúčané závery 

(Uvádza sa  kto a aké opatrenia zabezpečí za účelom využitia poznatkov získaných na ZPC. Uvádzajú sa aj partneri, ktorým sa poznatky sprostredkúvajú.)
Na základe skúseností zdieľaných zahraničnými kolegami, ktorí pracujú s KA2, usudzujem, že systém hodnotenie projektových žiadostí využívaný v NA SK je vhodný (interný + externý hodnotiteľ). Miera spokojnosti s vyškolenými externými hodnotiteľmi bola v kruhu účastníkov premenlivá, ale skôr pomerne nízka. Harmonizácia hodnotenia by bol cieľ, avšak zamestnanie a často aj odstup od mládežníckeho sektora nedovoľuje externým hodnotiteľom vidieť aj horizont. Na základe zdieľaných skúseností aj vlastného úsudku navrhujem vytvorenie tímu pre KA2 v rámci NA SK. Ide o sofistikovanú kľúčovú akciu, ktorá si vyžaduje kooperáciu viacerých projektových manažérov. Vytvorenie takéhoto tímu je v súlade s plánovaným systémom „dvojičiek“ v NA SK. KA2 je možné a žiadúce budovať aj na existujúcich skúsenostiach s našimi grantistami aktívnymi napr. v KA1. Zvážiť ďalšie venovanie sa problematike adekvátneho vyškolenia externých hodnotiteľov projektov, ako aj ich možné „zdieľanie“ medzi jednotlivými agentúrami v prípade projektových žiadostí v anglickom jazyku. Rovnako zvážiť aj možnosť spoluorganizovať spoločné podujatie národných agentúr - školenie pre externých hodnotiteľov v záujme harmonizácie hodnotenia projektov v jednotlivých partnerských krajinách.

6.	Prehľad prinesenej dokumentácie a miesto jej uloženia 

Všetky podklady sú k dispozícii v NA Erasmus+.	

7.	Osobitne vyhodnotený očakávaný prínos ZPC 

Očakávaným prínosom ZPC bolo získanie všeobecného aj veľmi detailného pohľadu na KA2, zozbieranie know-how od zahraničných kolegov pracujúcich s touto akciou a prenos získaných poznatkov do NA SK. Extra prínosom je aj skúsenosť s hodnotením KA2 projektov a ich následnej konsolidácii v skupinách. Za veľkú výhodu považujem aj účasť na informačnom Skype rozhovore so zástupcami z EK, ktorí poskytli množstvo užitočných odpovedí a informácií, konkrétne reagujúce na otázky a potreby účastníkov tréningu.   	

8.	Spôsob zverejnenia výsledkov ZPC, prenos získaných informácií

(Uvádzajú sa mená a adresy osôb a organizácií, ktorým boli sprostredkované informácie o výsledkoch ZPC)
Správa bude zverejnená na intranete organizácie IUVENTA – Slovenský inštitút mládeže a získané informácie budú komunikované počas pravidelných porád odboru. 		

Súhlasím so zverejnením tejto správy na internete

Dátum:	12.4.2016	
Správu vypracoval
(meno a priezvisko, podpis):	Gabriela Mezeiová, Mgr. PhD.
	
Správu schválil
(meno a priezvisko, podpis):